देहरादून, भले ही गैरसैंण में कैबिनेट बैठक कर मुख्यमंत्री विजय बहुगुणा ने यह संदेश देने की कोशिश की है कि वे पहाड़ के हिमायती हैं, लेकिन मुश्किलें हैं कि उन्हें छोड़ने का नाम ही नहीं लेती। चर्चाओं के अनुसार वर्तमान में जहां सतपाल महाराज जैसे दिग्गज नेता मुख्यमंत्री की कार्यशैली से नाखुश बताए जा रहे हैं, वहीं बीते दिन विधानसभा अध्यक्ष गोविंद सिंह कुंजवाल ने अपनी ही सरकार पर मात्र 30 फीसदी बजट खर्च करने का आरोप लगाते हुए कहा था कि पहाड़ में हताशा और निराशा का माहौल है, अब सरकार में कई विधायक और मंत्री भी मुख्यमंत्री की कार्यशैली से खासे नाराज बताए जा रहे हैं।